Kas Eesti Pank avaldab veel TALIBORi ja TALIBIDi?  Seoses euro kasutuselevõtuga 1. jaanuaril 2011 lõpetas Eesti Pank 30. detsembril 2010 pankadevahelise rahaturu laenu- ja hoiuseintresside TALIBORi ja TALIBIDi avaldamise. Kuivõrd TALIBORi ja TALIBIDi fikseeriti ülejärgmise pangapäeva tehinguteks (T + 2), siis nende viimane fikseerimise päev oli 29. detsembril 2010. Ajaloolised TALIBORi andmed asuvad endiselt Eesti Panga veebilehel  rubriigis TALIBOR.    EURIBORi fikseeringud leiab veebiaadressil www.euribor.org.